"ناهد" هربانة من القاهرة عشان جوزها اتسجن واتفضحوا لأنه متهم بالجاسوسية. راحت تقعد في مكان بعيد، هبه وبنتها "وفاء" وأخت جوزها الأرملة "سميحة" وبيشتغلوا في تربية المعيز. فيه شاب اسمه "سيد غزال" بيقول ليهم أنه كان زميل جوز ناهد في الزنزانة، وإنه قبل ما يموت قال ليه على مكان دولارات كان دافنها في حتة قرب الصحرا. بيوافقوا انه يفضل معاهم عشان يدوروا على الكنز. سيد بيعجب التلات ستات، وفعلا بيدخل في علاقة مع "ناهد" و"سميحة"، و"سيد" بيبدأ الحفر عشان يدور على الكنز. "وفاء" اللي ما "سيد" بيرفض يدخل في علاقة معاها، لما بتعرف إنه في علاقة مع عمتها، بتقول لأمها إن "سيد" حاول يغتصبها. "ناهد" بتضرب "سيد" على راسه فبيموت و"سميحة" بتلاقي الفلوس المدفونة في نفس الوقت لكن بتنهار لما بتشوف "سيد"، وفي الوقت دا "وفاء" بتعترف لأمها إنها كدبت وإن "سيد" ما حاولش يغتصبها فـ"ناهد" بتندم وبتاخد بنتها "وفاء" وبتمشي من المكان.